**Удружење наставника "Доситеј Обрадовић"**

о р г а н и з у ј е

**Смотру истраживачких радова**

**ИСТРАЖИВАЊЕМ ДО ЗНАЊА 2017**

за ученике основних и средњих школа

Трагајући за начином да процес учења учинимо ефикаснијим, лакшим и привлачнијим за ученике, поставили смо неколико циљева:

- Мотивисати ученике за стицање нових знања

- Новим облицима рада учинити наставни програм атрактивнијим и забавнијим

- Оспособити ученике за самостални рад

- Наставне методе прилагодити интересовањима ученика

- Неговати истраживачки дух код ученика

Области и теме из којих се могу реализовати истраживачки радови су:

**1.** За све наставне предмете

**О КОСОВУ И МЕТОХИЈИ МИСЛИТИ ДУШИ ЈЕ ДРАГО**

*Тема је дата како би се речима, сликом, песмом и другим облицима изражавања очували народна традиција, фолклор, обичаји и сећања са простора Косова и Метохије и тиме обогатила база података на сајту <http://www.kosmet-zadecu.edu.rs/>*

**2.** Група предмета друштвених наука

**НИКО НЕ ЗНА ШТА СУ МУКЕ ТЕШКЕ, ДОК НЕ ПРОЂЕ АЛБАНИЈУ ПЕШКЕ**

*Тема је дата да би се обележило 100 година од великог страдања српског народа у Првом светском рату*

**УПОЗНАЈТЕ ЗАДУЖБИНАРЕ У СРБИЈИ**

*Тема је дата да би се пробудило интересовање за оживљавање задужбинарства у Србији и тако даривањем развијала култура и просвета што је красило Србију у прошлости*

**3.** Група предмета природних наука

**а) БИЉНИ И ЖИВОТИЊСКИ СВЕТ У ВРЕМЕ РАТА И ПОСЛЕ ЊЕГА**

*Тема је дата како би се указало на чињеницу да у рату сем људи, страда и читав биљни и животињски свет, чиме је угрожена читава планета.*

**б) ВЕТАР ИЗВОР ЕНЕРГИЈЕ**

*Тема је дата да би се развијала свест ученика о заштити животне средине.*

Један рад може да састави један или два ученика.

Рад треба да има истраживачку форму.

Сваки рад се предаје у штампаној и електронској форми.

Све радове ће прегледати комисије састављене од стручњака за поједине области и представника организатора.

Пријава за смотру треба да садржи:

- Назив теме

- Име и презиме аутора и адреса

- Назив школе и адреса

- Име и презиме професора-ментора

Пријаве слати до 1. марта 2017. године на е-мејл: udruzenje.dositej@hotmail.com

или поштом на адресу: Удружење наставника „Доситеј Обрадовић“, Олге Алкалај 4,

11000 Београд.

Рок за предају радова је **30. април 2017.** године.

Финална смотра радова и додела награда одржаће се **31. маја 2017. године у Месној заједници Липов лад, Булевар краља Александра 298, са почетком у 11:00 часова.**

Чекамо Вас!

Списак учесника биће накнадно објављен.

Листа награђених радова биће објављена до **30. маја 2017. године**.

За презентацију радова аутори треба да припреме Power Point презентацију или постер.

Додатне информације можете добити од:

- **Ане Алексић моб.тел.** **064 2010 585** (група предмета природних наука) и

- **Драгане Мишић, моб.тел. 064 2828 154** (група предмета друштвених наука).

Срдачан поздрав!